Per tal de garantir l'accés a la cultura i impulsar la contractació d'activitats professionals en aquells municipis de Catalunya de menys de 8.000 habitants;
Atès el que disposa l'Ordre CMC/81/2008, de 18 de febrer, per la qual s'aprova la tramitació telemàtica dels procediments de subvencions per a les administracions locals i entitats vinculades.
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions,
S'aproven les bases que han de regir la concessió de subvencions a ajuntaments i ens públics vinculats o dependents, per a les programacions culturals que incloguin activitats de caràcter professional en l'àmbit de la música, les arts escèniques i/o les arts visuals que es duguin a terme a municipis de Catalunya de menys de 8.000 habitants, que consten a l'annex d'aquesta Ordre.
1.1 L'objecte d'aquestes bases és donar suport a les programacions culturals que incloguin activitats de caràcter professional en l'àmbit de la música, les arts escèniques i/o les arts visuals que es duguin a terme a municipis de Catalunya de menys de 8.000 habitants durant l'any de publicació de la convocatòria.
1.2 Són subvencionables, de manera prioritària, les despeses derivades de l'organització d'activitats culturals professionals.
També són subvencionables les despeses de lloguer d'infraestructures escenotècniques, d'instruments musicals o de serveis professionals que s'emprin en les activitats culturals no professionals que formin part de la programació.
1.3 Queden excloses d'aquesta línia de subvencions:
a) Les entitats locals que rebin del Departament de Cultura i Mitjans de Comunicació un ajut en el marc de les convocatòries de subvencions per a la programació estable d'activitats culturals de caràcter professional en l'àmbit de les arts escèniques i la música, i/o per a la programació estable d'activitats culturals de caràcter professional en l'àmbit de les arts visuals.
També queden excloses aquelles activitats susceptibles de ser subvencionades a través de les convocatòries efectuades pel Centre de Promoció de la Cultura Popular i Tradicional Catalana.
b) Les programacions que no utilitzin el català o l'aranès en la difusió de les seves activitats..2 Destinataris/àries
Poden optar a les subvencions que regulen aquestes bases els ajuntaments de Catalunya i els ens públics vinculats o dependents, incloses les societats mercantils amb capital social íntegrament o majoritàriament públic, amb una programació estable d'activitats professionals en l'àmbit de la música, les arts escèniques i/o les arts visuals prevista per al període comprès entre l'1 de gener i el 31 de desembre de cada any..3 Requisits de les activitats
3.1 Per tal de poder optar a les subvencions, els/les sol·licitants hauran de dur a terme un mínim de tres activitats professionals dins de les seves programacions municipals d'activitats culturals.
Les activitats poden pertànyer a àmbits artístics diferents.
3.2 A efectes del càlcul del nombre mínim d'espectacles o activitats professionals dutes a terme, cal tenir en compte el següent:
a) Les activitats integrades en les gires organitzades pel Departament de Cultura i Mitjans de Comunicació es computen a efectes d'assolir el nombre mínim d'activitats professionals efectuades, però no a efectes del càlcul de l'import de les subvencions.
b) Les activitats que s'anul·lin per causes de força major computen únicament a efectes d'assolir el nombre mínim d'activitats professionals efectuades.
c) En els municipis en els quals diversos ens públics programin actuacions d'arts escèniques i/o música, se sumaran les activitats a efectes d'assolir el nombre mínim d'activitats professionals efectuades.
d) Un mínim del 40% dels intèrprets, grups o companyies, programats han de ser residents a Catalunya.
3.3 No computaran les activitats següents:
a) Les activitats que ja comptin amb ajut directe o indirecte del Departament de Cultura i Mitjans de Comunicació.
b) Les activitats dutes a terme durant la celebració de la festa major.
c) Les activitats que es beneficiïn de la modalitat d'ajuts per a projectes associats a un organisme o equipament cultural especialitzat dins del territori català atorgats pel Departament de Cultura i Mitjans de Comunicació o alguna de les seves entitats u organismes vinculats.
d) Les activitats d'entrada gratuïta, a excepció dels espectacles que estiguin concebuts expressament per realitzar-se al carrer (per tant, no s'inclouen concerts i espectacles de sala realitzats al carrer) i de les exposicions d'arts visuals..4 Quantia
4.1 Les subvencions consistiran en una dotació econòmica no percentual i seran concedides en funció de les disponibilitats pressupostàries i tenint en compte els criteris de valoració fixats a la base 8.
4.2 L'import màxim de les subvencions no podrà superar el 50% del cost del pressupost de la programació..5 Documentació
Les sol·licituds han d'anar acompanyades de la documentació següent:
a) Declaració responsable de no estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
Aquesta declaració ha de constar en el formulari telemàtic de sol·licitud.
b) Declaració sobre si s'han demanat o s'han obtingut altres ajuts públics o privats per al mateix projecte, incloent-hi els imports sol·licitats i concedits.
Aquesta informació declarativa ha de constar en el formulari telemàtic de sol·licitud.
c) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat així com de les obligacions amb la Seguretat Social, inclosa en el formulari telemàtic de sol·licitud
d) Certificació emesa pel/per la secretari/ària de l'acord que aprova la realització de l'activitat per a la qual se sol·licita la subvenció.
e) Certificació de l'interventor/a o òrgan equivalent en què s'acrediti que al pressupost de l'ens local hi ha previst crèdit suficient per atendre l'aportació pròpia que preveu el pla de finançament.
5.2 Documentació sobre el projecte:
a) Un exemplar de tots els elements informatius impresos de les activitats que ja s'hagin dut a terme.
b) En el cas que la programació s'organitzi per mitjà d'una entitat o empresa també caldrà presentar còpia compulsada del document que reguli l'acord de col·laboració entre l'ajuntament i l'entitat o empresa.
c) Una memòria explicativa i detallada d'aquestes activitats, així com pressupost detallat que ha d'indicar la quantia global necessària per dur-les a terme, detall de les fonts de finançament previstes i quantia de l'ajut que se sol·licita.
d) Document explicatiu de les accions de comunicació i difusió previstes per a la promoció de les activitats i iniciatives de captació de nous públics.
e) El Departament de Cultura i Mitjans de Comunicació, en el procés de valoració dels projectes presentats, pot sol·licitar la informació complementària, les dades i les acreditacions que consideri necessàries en relació amb la trajectòria de les activitats de la persona sol·licitant en aquest àmbit, i la programació presentada..6 Sol·licituds
6.1 Les sol·licituds s'han d'efectuar i trametre a la persona titular de la Direcció General de Cooperació Cultural pels mitjans telemàtics de l'extranet de les administracions catalanes, a l'adreça http://www.eacat.net, acompanyades de la documentació descrita en la base 5.
6.2 Els formularis de sol·licitud i les instruccions per emplenar-los i per trametre'ls per mitjans telemàtics estan a disposició de les persones sol·licitants a l'extranet abans esmentada.
La Direcció General de Cooperació Cultural aclarirà qualsevol dubte que pugui sorgir de l'aplicació d'aquesta base.
6.3 Les sol·licituds efectuades per mitjans telemàtics es consideren presentades davant l'Administració de la Generalitat quan s'enregistrin en el registre telemàtic de la Generalitat de Catalunya a través de la plataforma eaCat..7 Termini de presentació de sol·licituds
El termini de presentació de sol·licituds s'establirà a la convocatòria corresponent..8 Criteris de valoració
8.1 Les sol·licituds han de ser valorades d'acord amb els criteris següents:
b) El nombre d'habitants potencialment destinataris de la proposta i l'equilibri territorial d'aquesta.
d) El pla de promoció i comunicació.
e) La presència de grups i autors residents a Catalunya
f) El grau d'utilització de la llengua catalana o aranesa de les activitats programades.
8.2 La puntuació màxima per a cada criteri és la següent: criteris a) i b) fins a 3 punts cadascun, criteris c), d), e), f) fins a 1 punt cadascun..9 Procediment de concessió i tramitació
9.1 El procediment de concessió de les subvencions es tramita en règim de concurrència competitiva.
9.2 L'òrgan instructor del procediment és la Direcció General de Cooperació Cultural del Departament de Cultura i Mitjans de Comunicació, amb el suport dels Serveis Territorials de l'esmentat Departament.
9.3 El/La director/a general de Cooperació Cultural nomenarà i presidirà una comissió assessora no vinculant per a l'estudi i l'avaluació de les sol·licituds presentades.
Podrà formar part d'aquesta comissió un/a tècnic/a de cada Servei Territorial, altre personal tècnic del Departament de Cultura i Mitjans de Comunicació i d'altres administracions, així com experts externs del sector cultural.
La proposta de resolució ha de ser motivada, aplicant els criteris previstos a la base 8.
9.4 L'incompliment dels requisits o del termini de presentació de sol·licituds en els termes i forma que es detallen en aquestes bases comporta la inadmissió de la sol·licitud.
La manca de presentació de qualsevol dels documents que preveu la base 5 en el termini establert i amb el requeriment previ d'esmena, que s'ha de fer a través de la plataforma eaCat, comporta el desistiment de la sol·licitud.
Prèviament a la valoració de les sol·licituds, la directora general de Cooperació Cultural ha de resoldre sobre la inadmissió o el desistiment de les sol·licituds.
Contra aquesta Resolució, que no exhaureix la via administrativa, es pot interposar recurs d'alçada davant el/la conseller/a de Cultura i Mitjans de Comunicació en el termini d'un mes des de la recepció de la notificació..10 Resolució i notificació
10.1 La concessió de les subvencions es fa per resolució del/de la conseller/a de Cultura i Mitjans de Comunicació i es notifica, a través dels mitjans telemàtics de l'eaCat, a les persones interessades en el termini de sis mesos a comptar de la finalització del termini de presentació de sol·licituds.
En la notificació, ha de constar que la resolució exhaureix la via administrativa i que es pot interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de la notificació i, potestativament, recurs de reposició davant el/la conseller/a de Cultura i Mitjans de Comunicació en el termini d'un mes.
10.2 Amb la fermesa de la resolució de concessió de la subvenció s'entén que la persona beneficiària declara tàcitament trobar-se al corrent de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social..11 Pagament
La tramitació del pagament del 80% de l'import de la subvenció s'iniciarà en el moment de la seva concessió.
La tramitació del pagament del 20% restant s'iniciarà amb la presentació dels justificants de despesa previstos a la base 12.a)..12 Justificació
La persona beneficiària de la subvenció ha de presentar a la Direcció General de Cooperació Cultural, a través de l'extranet de les administracions públiques catalanes, eaCat (adreça http://www.eacat.net), en els terminis que s'indiquen, la justificació següent:
a) Certificat del/de la interventor/a de l'entitat que informi detalladament, a nivell de concepte pressupostari, de les despeses efectivament realitzades i comptabilitzades per l'entitat pública beneficiària, directament relacionades amb l'objecte de la subvenció i per un import mínim igual al de la subvenció concedida.
Aquest certificat es pot presentar fins al 31 d'octubre de l'any en el qual es concedeixi la subvenció.
b) Un compte justificatiu de l'activitat desenvolupada en relació amb la finalitat de la subvenció i al compliment de les condicions de les bases.
Formaran part d'aquest compte justificatiu una memòria de l'activitat i un certificat del/de la interventor/a de l'entitat que acrediti la totalitat de despeses, desglossades per conceptes, i l'import i la procedència dels fons amb què s'han finançat.
Aquesta memòria haurà de contenir, com a mínim, el resultat final de l'activitat efectivament realitzada, amb una valoració motivada del responsable de l'activitat on s'indiqui, amb caràcter general:
El nombre total d'activitats programades i realitzades.
El nombre total d'activitats segons gèneres (música, arts escèniques, dansa, arts visuals).
El nombre total d'activitats segons llengua i segons procedència de l'autor/a.
Un exemplar de tot el material promocional editat.
I que inclourà, per cada actuació:
La totalitat de despeses i ingressos.
Els ingressos per taquillatge i el preu de l'entrada.
El nombre assistents (pagament i convidats).
Les accions de promoció realitzades.
El lloc o llocs i dates on s'ha realitzat.
El nom i aforament del local o espai on s'ha realitzat.
Aquest compte justificatiu es pot presentar fins al 15 de febrer de l'any següent al de la concessió de la subvenció..13 Publicitat
La Direcció General de Cooperació Cultural dóna publicitat a les subvencions concedides en el termini d'un mes des de la data de la resolució que posa fi al procediment mitjançant l'exposició d'una relació d'aquestes subvencions a l'adreça d'Internet del Departament de Cultura i Mitjans de Comunicació: http://www.gencat.cat/cultura/subvencions i en el seu tauler d'anuncis situat al portal de Santa Madrona, 6-8, 08001 Barcelona, i en cas de subvencions d'import igual o superior a 3.000 euros, mitjançant la seva publicació al Diari Oficial de la Generalitat de Catalunya..14 Altres obligacions de les persones beneficiàries
Les persones beneficiàries de la subvenció han de complir les obligacions següents:
a) Dur a terme l'activitat subvencionada d'acord amb el programa presentat.
Qualsevol canvi en el projecte o calendari presentat s'ha de notificar, a través dels mitjans telemàtics de l'eaCat, a la Direcció General de Cooperació Cultural, la qual valora la modificació i la pot acceptar si no comporta canvis substancials ni representa un incompliment dels requisits i condicions establerts en aquestes bases.
La modificació es pot considerar acceptada si la Direcció General de Cooperació Cultural no es manifesta en el sentit contrari en el termini de 15 dies hàbils a partir de la data de recepció de la notificació al Registre telemàtic de la Generalitat.
Els canvis no comunicats o que no hagin estat acceptats poden fer que es consideri que la persona beneficiària ha incomplert les condicions, la qual cosa pot donar lloc al reintegrament total o parcial de la subvenció.
b) Notificar a la Direcció General de Cooperació Cultural, a través dels mitjans telemàtics de l'eaCat, els ajuts, ingressos o recursos obtinguts o demanats d'altres administracions o entitats públiques o privades, nacionals o internacionals amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui demanada respecte de la subvenció concedida i sotmetre's a les actuacions de comprovació de la Direcció General de Cooperació Cultural, de la Intervenció General de la Generalitat, de la Sindicatura de Comptes i altres òrgans competents d'acord amb la normativa aplicable.
d) Incloure el logotip del Departament de Cultura i Mitjans de Comunicació i l'expressió.amb la col·laboració del Departament de Cultura i Mitjans de Comunicació. en tots els elements informatius i publicitaris relacionats amb l'activitat subvencionada.
El Departament pot efectuar un control previ del compliment d'aquestes obligacions.
e) Altres obligacions previstes a la normativa de subvencions..15 Modificació de la resolució
El Departament de Cultura i Mitjans de Comunicació té la facultat de revisar els ajuts concedits i modificar la resolució de concessió en el cas d'alteració de les condicions que s'han tingut en compte per a la concessió de la subvenció.
Així mateix, també s'ha de reajustar l'import de la subvenció concedida si se supera la limitació prevista en al base 4.2.16 Reintegrament
El Departament de Cultura i Mitjans de Comunicació pot exigir el reintegrament total o parcial de les subvencions amb l'obligació de retornar l'import rebut i de pagar l'interès de demora corresponent, en els supòsits següents:
a) Incompliment de la finalitat per a la qual es va concedir la subvenció.
b) Incompliment de l'obligació de justificació o de les restants obligacions que preveuen aquestes bases.